
Parlamentul  României

Camera  Deputaţilor

                              Bucureşti, 06.09.2001








                    Nr.222/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul la proiectul de Lege pentru aprobarea Ordonanţei de urgenţă a Guvernului nr.88/2001 privind înfiinţarea Oficiului Participaţiilor Statului şi Privatizării în Industrie.



La întocmirea raportului comisia a avut în vedere avizul Consiliului Legislativ.



     PREŞEDINTE,                                        SECRETAR,

                           István Antal                                          Aurelia Vasile          

                             Nr.222/XVIII/3

RAPORT

la proiectul de Lege pentru aprobarea Ordonanţei de urgenţă a Guvernului nr.88/2001 privind înfiinţarea Oficiului Participaţiilor Statului

 şi Privatizării în Industrie



Cu adresa nr.438 din 4 septembrie 2001, în conformitate cu prevederile art.89 şi 107 din Regulamentul Camerei Deputaţilor, Biroul Permanent al Camerei Deputaţilor a sesizat Comisia pentru industrii şi servicii cu dezbaterea şi avizarea în fond a proiectul de Lege pentru aprobarea Ordonanţei de urgenţă a Guvernului nr.88/2001 privind înfiinţarea Oficiului Participaţiilor Statului şi Privatizării în Industrie.


Proiectul de lege are ca obiect de reglementare înfiinţarea Oficiului Participaţiilor Statului şi Privatizării în Industrie ca instituţie publică cu personalitate juridică, în subordinea Ministerului Industriei şi Resurselor, sub coordonarea ministrului industriei şi resurselor.

Oficiul Participaţiilor Statului şi Privatizării în Industrie va derula, în numele Ministerului Industriei şi Resurselor, activităţile legate de exercitarea calităţii de acţionar al statului la societăţile şi companiile naţionale şi la celelalte societăţi comerciale din portofoliul acestuia, în limitele competenţelor aprobate în conformitate cu prevederile legale: Legea nr.99/1999  privind unele măsuri pentru accelerarea reformei economice şi Legea nr.44/1998 pentru aprobarea Ordonanţei de urgenţă a Guvernului nr.88/1997 privind privatizarea societăţilor comerciale.

Finanţarea organizării şi funcţionării instituţiei se face din venituri extrabugetare încasate din vânzarea acţiunilor şi din dividendele rezultate din acestea.

Organizarea şi funcţionarea Oficiului Participaţiilor Statului şi Privatizării în Industrie, precum şi bugetul propriu de venituri şi cheltuieli al acestuia vor fi stabilite prin hotărâre a Guvernului. 

Ordonanţa a fost avizată favorabil de Consiliul Legislativ cu observaţii care au fost preluate în totalitate.

Proiectul de lege pentru aprobarea ordonanţei a fost adoptat de Senat, în şedinţa din 27 august 2001 cu modificări la articolele 1 şi 2 referitoare la funcţionarea şi finanţarea Oficiului Participaţiilor Statului şi Privatizării în Industrie.

Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege sus-menţionat, în şedinţa din 05.09.2001, având în vedere şi punctul de vedere al ministerului iniţiator Ministerul Industriei şi Resurselor din adresa nr.225419/05.09.2001 prin care acesta solicită adoptarea sub forma prezentată de Senat, şi au hotărât, cu unanimitate de voturi să propună plenului Camerei Deputaţilor adoptarea proiectului de Lege pentru aprobarea Ordonanţei de urgenţă a Guvernului nr.88/2001 privind înfiinţarea Oficiilor Participaţiilor Statului şi Privatizării în Industrie, în forma prezentată de Senat.

Prin conţinutul lui, proiectul de ordonanţă de urgenţă face parte din categoria legilor ordinare.



         PREŞEDINTE,                                      SECRETAR,

                               István Antal                                         Aurelia Vasile

Expert,

Mariana Dragu

                                                      Anexă

A M E N D A M E N T E     A D M I S E

la proiectul de Lege pentru aprobarea Ordonanţei de urgenţă a Guvernului nr.88/2001

privind înfiinţarea Oficiului Participaţiilor Statului şi Privatizării în Industrie
Nr.

crt.
Textul iniţiatorului


Textul Senatului
Amendamente admise de comisie


Motivaţia

0
1
3

4

1

L E G E

pentru aprobarea Ordonanţei de urgenţă a Guvernului nr.88/2001 privind înfiinţarea Oficiului Participaţiilor Statului şi Privatizării

 în Industrie


Nemodificat


2

Articol unic - Se aprobă Ordonanţa de urgenţă a Guvernului nr.88/2001 privind înfiinţarea Oficiului Participaţiilor Statului şi Privatizării în Industrie, publicată în Monitorul Oficial al României, Partea I, nr.338 din 25 iunie 2001, cu următoarele modificări şi completări:


Nemodificat


0
1
3

4

3
Ordonanţă de urgenţă 

privind înfiinţarea Oficiului Participaţiilor Statului şi Privatizării în Industrie


Nemodificat
Nemodificat


4 
Art.1 (1) Se înfiinţează Oficiul Participaţiilor Statului şi Privatizării în Industrie, instituţie publică cu personalitate juridică, în subordinea Ministerului Industriei şi Resurselor, care funcţionează în coordonarea ministrului industriei şi resurselor.


Nemodificat
Nemodificat


5 
(2) Oficiul Participaţiilor Statului şi Privatizării în Industrie are sediul în municipiul Bucureşti, Calea Victoriei nr.152, sectorul 1. Sediul Oficiului Participaţiilor Statului şi Privatizării în Industrie poate fi schimbat prin hotărâre a Guvernului.


Nemodificat
Nemodificat


6 
(3) Oficiul Participaţiilor Statului şi Privatizării în Industrie va exercita, în numele Ministerului Industriei şi Resurselor, atribuţiile acestuia de instituţie publică în domeniul privatizării, stabilite prin Ordonanţa de urgenţă a Guvernului nr.88/1997 privind privatizarea societăţilor comerciale, cu modificările ulterioare.


Nemodificat
Nemodificat


7 
(4) Oficiul Participaţiilor Statului şi Privatizării în Industrie va derula, în numele Ministerului Industriei şi Resurselor, activităţile legate de exercitarea calităţii de acţionar al statului la societăţile şi companiile naţionale şi la celelalte societăţi comerciale din portofoliul acestuia, în limitele competenţelor aprobate prin ordin al ministrului industriei şi resurselor.


(4) Oficiul Participaţiilor Statului şi Privatizării în Industrie va derula, în numele Ministerului Industriei şi Resurselor, activităţile legate de exercitarea calităţii de acţionar al statului la societăţile şi companiile naţionale şi la celelalte societăţi comerciale din portofoliul acestuia, în limitele competenţelor aprobate în conformitate cu prevederile legale.


Nemodificat


8 
(5) Organizarea, funcţionarea, numărul de personal şi atribuţiile Oficiului Participaţiilor Statului şi Privatizării în Industrie vor fi stabilite prin hotărâre a Guvernului în termen de 30 de zile de la data intrării în vigoare a prezentei ordonanţe de urgenţă.


Nemodificat
Nemodificat


9 
(6) Salarizarea şi alte drepturi privind personalul Oficiului Participaţiilor Statului şi Privatizării în Industrie vor fi stabilite prin ordin al ministrului industriei şi resurselor în conformitate cu prevederile legale aplicabile instituţiilor cu venituri extrabugetare implicate în procesul de privatizare, în limitele şi în condiţiile stabilite pentru personalul Autorităţii pentru Privatizare şi Administrarea Participaţiilor Statului.


(6) Salarizarea şi alte drepturi privind personalul Oficiului Participaţiilor Statului şi Privatizării în Industrie se face prin ordin al ministrului industriei şi resurselor în conformitate cu prevederile legale aplicabile instituţiilor cu venituri extrabugetare implicate în procesul de privatizare, cu respectarea principiilor gestiunii fondurilor în regim extrabugetar, potrivit dispoziţiilor legale şi urmăreşte eficientizarea activităţii prin calitate şi stabilitate.


Nemodificat


10 
(7) Bugetul de venituri şi cheltuieli al Oficiului Participaţiilor Statului şi Privatizării în Industrie se aprobă prin hotărâre de Guvern.


Nemodificat
Nemodificat


11 
Art.2 (1) Finanţarea organizării şi funcţionării Oficiului Participaţiilor Statului şi Privatizării în Industrie şi a activităţilor sale legate de privatizare se face din venituri extrabugetare încasate din vânzarea acţiunilor emise de societăţile şi companiile naţionale şi de celelalte societăţi comerciale de sub autoritatea Ministerului Industriei şi Resurselor şi din dividendele realizate de acestea, inclusiv cele realizate în anul 2000 şi nevărsate până la data prezentei ordonanţe de urgenţă, prin derogare de la prevederile art.28 din Legea bugetului de stat pe anul 2001 nr. 216/2001.


Art.2 (1) Finanţarea organizării şi funcţionării Oficiului Participaţiilor Statului şi Privatizării în Industrie şi a activităţilor sale legate de privatizare se face din venituri extrabugetare încasate din vânzarea acţiunilor emise de societăţile şi companiile naţionale şi de celelalte societăţi comerciale la care Ministerul Industriei şi Resurselor, în calitate de reprezentant al statului, îşi exercită drepturile ce decurg din calitatea de acţionar şi din dividendele realizate de acestea, cuvenite Ministerului Industriei şi Resurselor, inclusiv cele realizate în anul 2000 şi nevărsate până la data prezentei ordonanţe de urgenţă, prin derogare de la prevederile art.28 din Legea bugetului de stat pe anul 2001 nr. 216/2001.


Nemodificat


12 
(2) Veniturile încasate de Oficiul Participaţiilor Statului şi Privatizării în Industrie urmează regimul juridic prevăzut la art.9 din Ordonanţa de urgenţă a Guvernului nr.88/1997, aprobată prin Legea nr.44/1998, cu modificările şi completările ulteriore.


Nemodificat
Nemodificat


13 
Art.3 Controlul respectării de către Oficiul Participaţiilor Statului şi Privatizării în Industrie a cadrului juridic aplicabil în domeniul privatizării se realizează de către Ministerul Finanţelor Publice, potrivit legii.


Nemodificat
Nemodificat


14 
Art.4 Pe data intrării în vigoare a prezentei ordonanţe de urgenţă se abrogă orice dispoziţii contrare.


Nemodificat
Nemodificat


                        PREŞEDINTE,                                                 SECRETAR,

                          István Antal                                                  Aurelia Vasile 

                                                 










RAPORTORI, 

        











Dep.Istvan Antal - UDMR           Dep. Ioan Bivolaru - PSD

                                                                                                                                                             Dep.Aurelia Vasile - PSD            Dep.Cristian Buzea - PRM

                                                                                                                                                            .Dep.Marin Anton - PNL

Expert,

Mariana Dragu

